











EELNÕU

	
	EELNÕU

	
	03.08.2026 nr 2-4/26/371

	
	

	TAPA VALLAVOLIKOGU
	

	OTSUS
	




	Tapa

	

	

	Vallavalitsusele riigihanke korraldamiseks ja lepingu sõlmimiseks nõusoleku andmine (audiitorteenus) 

	


	Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:

1. Anda vallavalitsusele nõusolek korraldada riigihange 2026. – 2028. aasta raamatupidamise aastaaruannete auditeerimiseks ning eduka pakkujaga lepingu sõlmimiseks.

1. Otsus jõustub teatavakstegemisest.

Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras.

	




	(allkirjastatud digitaalselt)

Maksim Butšenkov
vallavolikogu esimees







	Seletuskiri

	Vastavalt audiitortegevuse seaduse § 91 lõige 3 on raamatupidamise aastaaruande audit on kohustuslik igale aktsiaseltsile, millel on majandusaasta jooksul enam kui kaks aktsionäri, riigiraamatupidamiskohustuslasele, kohaliku omavalitsuse üksusele, avalik-õiguslikule juriidilisele isikule, riigieelarvest eraldist saavale erakonnale ja äriühingule, milles riigil on vähemalt otsustusõigus riigivaraseaduse tähenduses.

Tapa Vallavalitsus viis 2022 aastal läbi riigihanke audiitorteenuse osutaja leidmiseks. Hanke tulemusel sõlmiti lepingud eduka pakkuja AUDEST AUDIITORTEENUSTE OSAÜHINGUGA teenuste kogumaksumusega 42 700,00 eurot ilma käibemaksuta. Hanke mahtu kuulus Tapa valla 2022, 2023, 2024 ja 2025. aasta konsolideeritud raamatupidamise aastaaruande auditeerimine ning OÜ Tapa Vesi, Tamsalu Kalor, Tamsalu Perearstid Osaühing 2022, 2023, 2024 ja 2025. aasta raamatupidamise aastaaruannete auditeerimine. 
  
Tapa Vallavalitsus on planeerinud korraldada uue riigihanke konsolideeritud majandusaasta aruande audiitorkontrolli teostaja leidmiseks perioodiks 2026-2028 (kolm aastat).

Hanke mahtu kuulub:
- Tapa valla 2026., 2027. ja 2028. aasta konsolideeritud raamatupidamise aastaaruande auditeerimine;
- OÜ Tapa Vesi, Tamsalu Kalor, Tamsalu Perearstid Osaühing 2026., 2027. ja 2028. aasta raamatupidamise aastaaruannete auditeerimine. 


Õigusakti rakendamisega kaasnevad kulud kaetakse valla eelarvest ja planeeritakse eelolevate perioodide eelarvetesse vastavalt riigihanke tulemusel pakutud maksumustele.

